Tervetuloa seuraani, rakas katsoja. Mä olen Minna Tapio.
Haluan sinun tänään kohtaavan elävän Jumalan voiman.
Haluaisin sinun ymmärtävän, miten suuri ja mahtava Jumala meillä on.
Hän on kaikkivaltias Luoja.
Hänelle ei mikään ole mahdotonta.
Jumala haluaa meidän ymmärtävän, -
miten suuri ja mahtava Hän on.
Hän haluaa meidän luottavan itseensä sataprosenttisesti.
Hän haluaisi meidän näkevän Hänen voimansa elämässämme.
Oletko valmis nousemaan ylös Jumalan voimassa?
Kulkemaan rohkeasti suuntaan, johon Jumala sua johdattaa?
Muistathan, että täydellisessä rakkaudessa ei ole pelkoa?
Täydellinen rakkaus karkottaa pelon.
Voimme mennä Jumalan kanssa rohkeasti, mihin Hän johdattaakin.
Voimme olla turvassa keskellä minkälaista taistelua tahansa.
Uskonkin, että Jumala on valmistamassa hengellistä armeijaa.
Armeijaa, joka tukeutuu yksin Häneen ja Hänen sanaansa.
Tää armeija on yliluonnollinen ja tietää tehtävänsä.
Se kuulee Jumalaa ja tottelee jokaista Hänen käskyään.
Armeija tietää, mikä on sen voima.
Se kulkee voittosaatossa Jeesuksessa Kristuksessa, -
niin kuin Jumalan sana sanoo.
Jumala tahtoo jokaisen osallistuvan taisteluun omalla paikallaan.
Jokainen Jumalan oma on kutsuttu ja jokaisella on oma tehtävänsä.
Otammeko kutsun vastaan?
Se vaatii meiltä jotakin.
Jumalan tahto tulee esiin sanoissa, jotka Hän on minulle puhunut:
"Nöyrtykää väkevän käteni alla. Tulkaa minun puhdistettaviksi. -
Vasta sitten Minä voin käyttää teitä kaikessa. -
Minun armeijassani ei ole tilaa maailman tavoille.
Haluan nähdä omieni loistavan minun kirkkauttani ja voimaani."
Jumala siis haluaa meitä puhdistaa loistaaksemme hänen valoaan, -
mutta mistä asioista?
Puhdistaa kaikesta, mikä pitää meidät etäällä Hänestä.
Siitä, mikä estää meitä kuulemasta Häntä -
ja tottelemasta Häntä.
Siitä, mikä estää meitä olemasta osa tätä voitokasta armeijaa.
Lisäksi Hän haluaa meitä eheyttää ja vapauttaa.
Hän haluaa, että uskallamme antaa Hänelle sisimpämme kipeimmät asiat.
Silloin voisimme vapautua Jeesuksen nimessä ja verensä voimassa.
Kun me koetaan Jumalan rakkaus ja Jeesuksen veren vapauttava voima, -
me huomataan, miten me muututaan.
Meidän tulee antaa Jumalalle lupa tähän muutostyöhön.
Silloin me nähdään, miten Raamattu tulee todeksi meidän elämässä.
Tämäkin Gal. 5:24 tulee todeksi:
Kun olemme antaneet Jumalalle lupa puhdistaa meitä, -
kuljemme enemmän Hänen tahdossa, -
emmekä mukaudu tän maailman mukaan.
Me muutetaan mielemme Jumalan sanan mukaiseksi.
Silloin etsimme Hänen tahtoaan, jotta kaikki meidän ajatukset, -
teot, motiivit, asenteet ja tunteet tulee Jumalan tahdon mukaisiksi.
Silloin teemme sitä, mikä on hyvää, otollista ja täydellistä, -
niin kuin Roomalaiskirjeen luvussa 12 sanotaan.
Jumalan antamat sanat jatkuu näin:
"Haluan omieni olevan tuhoisa ase pimeyden voimia vastaan, -
ottavan auktoriteettini ja ryhtyvän todelliseen taisteluun puolestani."
Jeesukseen uskovassa oleva voima on jotain ihmeellistä ja mykistävää.
Mutta tiedostammeko sen todella?
Jeesus Kristus on antanut meille voimansa ja auktoriteettinsa.
Pyhän Hengen kautta meissä asuu sama voima, joka Jeesuksella on.
Voimme tehdä samoja tekoja, joita Jeesus tekee.
Saamme käyttää Hänen nimeänsä ja auktoriteettiansa.
Mutta uskommeko todeksi ne Jumalan sanat, jotka tätä voittoa julistaa?
Esimerkiksi Fil 4:13:
"Kaikki minä voin hänessä" eli Jeesuksessa.
Voimmeko sanoa nämä sanat missä tahansa elämäntilanteessa?
Julistammeko, että suurempi on Hän, Jeesus Kristus, joka meissä on, -
kuin se, joka on maailmassa, vai julistammeko epäuskon sanoja?
Uskommeko, ettei mikään ole mahdotonta Jumalalle?
Ettei ole mitään, mitä emme voisi Jeesuksen kanssa tehdä?
Olemmeko valmiit taisteluun?
Hän kutsuu meitä:
"Vyöttäkää itsenne, olkaa valmiit taisteluun puolestani. -
Olen julistanut sodan kaikkea pimeyden valtaa vastaan. -
Omieni on aika nostaa sotahuuto. Saatana on voitettu vihollinen."
Halleluja! Kiitos tästä voitosta, jonka Jeesus on meille antanut.
Mutta muistathan, ettei taistelumme ole lihaa ja verta vastaan, -
vaan pimeyden valtoja ja voimia vastaan, niin kuin Raamattu sanoo.
Jos taistelemme ihmistä vastaan, pelaamme vastustajan pussiin.
Ei mikään maallinenkaan armeija voi olla voitollinen, -
jos sen sotilaat taistelevat toisiaan vastaan.
Meidän tulee kohdata ihmisiä sillä rakkaudella, -
jota Jumala on meille antanut.
Meidän tulee nousta taisteluun vihollista, pahuutta, vastaan.
Jumala on antanut tarkat ohjeet ja sotavarustuksen.
Jos luet vaikka Efesolaiskirjeen lukua 6, -
löydät osan näistä ohjeista. Mutta luetaan lisää:
"Minun omani on varustettu täydellisellä sotavarustuksella. -
Minä olen Herra, teidän kilpenne. Sanani on sota-aseenne. -
Nimeni on teidän voittonne. Vereni on teidän suojanne. -
Armeijani on luovuttanut elämänsä kokonaan minulle."
Jumala tarvii siis uskon naisia ja miehiä, jotka seisoo rinta rinnan -
vihollisen edessä ja julistaa voittoa Jeesuksen nimessä.
He käyttävät Jumalan sanaa aseena, niin kuin Jeesus erämaassa.
Hän sanoi: "Kirjoitettu on...".
He haluavat elää Jumalan valtakunnan hyväksi.
He ovat Hengellä täytettyjä.
Heidän sisimmän tuli estää heitä olemasta toimettomina.
Se tuli ajaa heidät kiivaaseen taisteluun Jumalan puolesta.
Heidän usko siirtää vuoria.
Halleluja! Kiitos Herralle näistä ihmisistä!
Jumala haluaa, että taistelemme levosta ja siitä voitosta käsin, -
jonka Jeesus on meille lunastanut.
Hän on noussut kuolleista ja voittanut kaiken vihollisen voiman.
Jumala haluaa, että valtaamme takaisin kaiken Saatanan varastaman.
Hän ei halua meidän elävän alistettuina ja tappiollisina.
Hän haluaa meidän ymmärtävän, että hän on jo kaiken voittanut -
ja että loistamme Hänen valoaan tässä maailmassa.
Hän haluaa meidän vapauttavan ihmisiä siihen vapauteen, -
johon Jeesus on meidät vapauttanut.
Ja Hän haluaa meidän julistavan Jumalan tahtoa tapahtuvaksi.
"Tahdon kuulla sotilaiden julistavan nimessäni voittoa. -
Julistavan veressäni vapautta. -
Nostakaa voitonlippunne. Minun voimani on teissä. -
Muistakaa, taistelut on jo voitettu, sillä: 'Se on täytetty'".
Jumalan armeija on voittoisa ja sodan lopputulos on selvillä.
1. Kor. 15:57:
Kiitetään siitä, mitä Jumala on luvannut ja mitä Sana julistaa.
Mä oon Hengen korvin kuullut, miten tää Jumalan armeija marssii -
ja se todellakin on voittoisa armeija.
Se kulkee pelottomana suuntaan, johon Jumala sitä johdattaa.
Se luottaa ja turvaa ainoastaan Jumalaan.
Mä haluan nähdä tän Hengessä koetun armeijan -
myös tässä näkyvässä maailmassa.
Haluan, että moni Jeesuksen oma uskaltaisi lähteä tähän taisteluun.
Ei peläten vaan rohkealla mielellä.
Jumala sanoo: "Sinutkin on kutsuttu taisteleman minun armeijassani. -
Otatko kutsuni vastaan?"
Uskalla seisoa Jumalan puolella. Uskalla luottaa Häneen -
ja Hänen sanaansa.
Uskalla ottaa vastaan se tehtävä, jonka Jumala on sinulle antanut.
Älä pelkää. Herra on sinun kanssasi.
Rukoillaan.
Pyhä Jumala, taivaallinen Isä, kohtaat meistä jokaista.
Valmistat ja varustat meidät hengelliseen armeijaasi.
Auta meitä elämään koko elämämme tahdossasi, Isä.
Jeesuksen Kristuksen nimessä. Aamen.
Tekstitys: Johanna Holmström